projecte-aina/catalan_government_crawling huggingface dataset:
Es convoca el procés selectiu per cobrir, pel sistema de concurs oposició, 50 places de la categoria de sotsinspector/a de l'escala executiva (grup A, subgrup A2) del Cos d'Agents Rurals, que es distribueixen de la manera següent:
- Torn de lliure accés: 17 places.
- Torn de promoció interna: 33 places.
Núm. de registre de la convocatòria 233.
Nou termini de presentació de sol·licituds: fins al 5 de juliol del 2019.
Atès que s'ha produït una interrupció en el funcionament dels sistemes electrònics durant l'últim dia establert per a la realització d'aquest tràmit, aquest es podrà dur a terme un dia més.
-Torn de lliure accés: a persones que reuneixin els requisits generals de participació en la convocatòria i que tinguin la titulació universitària de diplomatura, enginyeria tècnica, arquitectura tècnica o grau corresponent.
-Torn de promoció interna: a persones funcionàries de carrera de l'escala bàsica del Cos d'Agents Rurals que reuneixin els requisits generals de participació en la convocatòria i que tinguin la titulació universitària de diplomatura, enginyeria tècnica, arquitectura tècnica o grau corresponent.
S'obre concurs oposició, mitjançant promoció interna, per cobrir 117 places de la categoria de caporal/a de l'escala tècnica (grup C, subgrup C1) del cos de Bombers de la Generalitat (convocatòria 83/19).
Termini de presentació de sol·licituds: 20 dies hàbils a comptar de l'endemà de la publicació d'aquesta convocatòria al DOGC, és a dir, des de les 10.00 hores del dilluns 4 de març fins a les 23.59 hores del divendres 29 de març de 2019, tots dos inclosos.
S'obre procés selectiu per a l'ingrés a la categoria de bomber de l'escala bàsica (grup C, subgrup C2) del cos de Bombers de la Generalitat de Catalunya, mitjançant el procediment de concurs oposició.
Termini de presentació de sol·licituds: des de les 07.00 h del dia 13 d'abril fins a les 23.59 h del dia 2 de maig de 2018, tots dos inclosos.
Es convoquen 25 places de la categoria de sotsinspector/a de l'escala executiva (grup A, subgrup A2) del cos de Bombers de la Generalitat, d'acord amb la distribució següent:
Les places sense cobrir del torn de promoció interna s'acumularan a les places de torn lliure i a l'inrevés.
Les persones que participin en aquesta convocatòria no es podran presentar a més d'un torn dels esmentats.
Les persones participants que no indiquin el torn pel qual participen, s'entendrà que opten pel torn lliure.
Termini de presentació de sol·licituds: 20 dies hàbils a comptar de l'endemà de la publicació de la convocatòria al DOGC, és a dir, des de les 9 h del 31/12/2019 a les 23.59 h del 29/01/2020, tots dos inclosos.
S'obre el concurs oposició, mitjançant promoció interna, per cobrir 50 places de la categoria d'oficial/a de l'escala tècnica (grup C, subgrup C1) del cos de Bombers de la Generalitat (convocatòria 85/19).
Termini de presentació de sol·licituds: 20 dies hàbils a comptar de l'endemà de la publicació d'aquesta convocatòria al DOGC, és a dir, des de les 10.00 hores del dilluns 4 de març fins a les 23.59 hores del divendres 29 de març de 2019, tots dos insclosos.
Es convoca procés selectiu per a l'ingrés a la secció activa del cos de bombers voluntaris de la Generalitat de Catalunya.
Es convoquen 350 places, distribuïdes d'acord amb la llista de parcs de bombers amb places vacants que figuren a l'annex 2 de la convocatòria.
Termini de sol·licitud: del 26 de juliol al 23 de setembre de 2016, tots dos inclosos.
És obligat tenir la residència a 15 quilòmetres de radi, com a màxim, del parc al qual l'aspirant vol ser adscrit.
A la sol·licitud de participació es poden indicar, com a màxim, 3 parcs de bombers, per ordre de preferència, sempre que es compleixi el requisit de tenir la residència a 15 quilòmetres de radi dels parcs sol·licitats.
Per a consultes o aclariments: primer consulteu les bases de la convocatòria i annexos; si el dubte persisteix, podeu trucar al telèfon 93 551 20 00 de dilluns a divendres en horari d'atenció al públic, de 8.00 a 15.00 hores.
També podeu consultar la pàgina de convocatòries de bombers voluntaris del web d'Interior.
Es convoquen mitjançant oposició lliure 750 places de la categoria de mosso/a de l'escala bàsica del cos de Mossos d'Esquadra (grup C, subgrup C1).
El termini per presentar la sol·licitud de participació és el comprès entre dilluns 14 de gener i fins a les 23.59 h del divendres 8 de febrer de 2019, tots dos inclosos.
Trobareu tota la informació sobre aquesta convocatòria a la pàgina del web de Mossos.
S'obre la convocatòria per a la selecció de personal laboral de diferents categories laborals per a la campanya forestal d'estiu.
L'objectiu principal és donar suport a la capacitat operativa del cos de Bombers davant l'augment del risc d'incendi forestal.
S'amplien les borses de treball de les categories següents:
Les dotacions de personal que es generin per cobrir les previsions de personal arran del Programa anual de campanya forestal es faran públiques quan s'aprovi l'Acord de Govern que autoritzi la contractació.
Termini de sol·licitud: A partir de les 9.00 h del 21 d'abril i fins a les 23.59 h del 5 de maig, tots dos inclosos.
A les persones que compleixin els requisits que s'especifiquen en cada convocatòria.
Es convoquen mitjançant oposició lliure 750 places de la categoria de mosso/a de l'escala bàsica del cos de Mossos d'Esquadra (grup C, subgrup C1).
20 dies hàbils a comptar de l'endemà de la publicació d'aquesta convocatòria al DOGC.
El termini per presentar la sol·licitud de participació serà del dilluns 4 de novembre fins a les 23.59 h del divendres 29 de novembre de 2019, tots dos inclosos.
Trobareu tota la informació sobre aquesta convocatòria a la pàgina del web de Mossos.
A les persones que reuneixin els requisits per participar en el procés de selecció i superin les diferents proves d'aquest.
Subvencions destinades al finançament de plans de formació de l'àmbit de Catalunya, adreçats a la capacitació de persones que per raó de la seva activitat estiguin relacionades amb els processos de negociació col·lectiva o diàleg social, bé a través de la seva participació directa, bé a través de la direcció, el suport o l'assistència tècnica sindical o empresarial.
Termini per presentar la sol·licitud: de l'11 al 15 de desembre de 2019.
A les organitzacions sindicals i a les associacions empresarials més representatives a Catalunya.
L'objectiu d'aquests ajuts és fomentar que les organitzacions sindicals tinguin els recursos necessaris per tal de promoure i gestionar activitats i serveis dirigits a la integració i la promoció social, professional i laboral dels treballadors i treballadores a través d'accions d'informació, assistència tècnica, formació i de promoció sindical en l'àmbit concret de la negociació col·lectiva i les relacions laborals a Catalunya.
El termini per presentar la sol·licitud de la subvenció és del 7 al 27 de juliol de 2020.
A les organitzacions sindicals que disposin d'un mínim de 150 representants escollits respecte del total a Catalunya, en data 31 de desembre de 2019.
L'acomiadament individual o col·lectiu és l'extinció contractual a instància de l'empresari/ària davant la qual la persona afectada pot reclamar si considera que no s'ajusta a la legalitat.
La reclamació contra l'acomiadament individual consisteix en presentar una demanda de conciliació i si no s'arriba a un acord amb l'empresari/ària, la persona afectada pot interposar una demanda judicial en la qual es resoldrà, en un judici, si l'acomiadament ha estat procedent, improcedent o nul.
A tots/es els/les treballadors/ores.
El termini per presentar la sol·licitud és a partir de les 9.00 h del 21 d'abril i fins a les 23.59 h del 5 de maig, tots dos inclosos.
S'han de complir els requisits exigits a les bases per a cada categoria.
El termini per presentar sol·licituds acaba a les 23.59 del dia 5 de maig de 2020.
No compten els dissabtes, diumenges i festius en la respectiva Comunitat Autònoma o localitat de presentació de la sol·licitud.
Informació sobre la conciliació administrativa prèvia
Presentació de la papereta de conciliació
Qualsevol persona interessada sol·licitant pot redactar la papereta de conciliació d'acord amb els requisits de la normativa aplicable, concretament l'article 6 del Reial Decret 2756/1979, de 23 de novembre; però és recomanable valorar la conveniència o no de recórrer a l'assessorament d'un professional de l'àmbit laboral.
En la mesura en què la conciliació administrativa és el primer esglaó del procediment judicial, el consell i la guia d'un professional al llarg d'aquest procés pot contribuir favorablement en el resultat.
Si escau, la persona afectada pot demanar suport, de manera gratuïta, a:
Els òrgans competents per realitzar la conciliació administrativa prèvia són:
Presentació de la papereta de conciliació pel canal telemàtic.
La representació telemàtica es refereix exclusivament a l'acte de la presentació de la papereta de conciliació a través del portal de conciliacions.
Pel que fa a la compareixença a l'acte de conciliació regeix el que preveu la legislació vigent aplicable.
Existeixen diferents tipus d'acomiadament:
Les persones a les quals afecti l'extinció tenen dret a accedir a la prestació d'atur si reuneixen els requisits i a una indemnització legal de 20 dies per any treballat, amb un màxim de 12 mensualitats, llevat que per acord entre les parts es pacti una quantia superior.
La papereta de conciliació en format paper ha d'estar signada per la persona interessada sol·licitant (generalment treballador/a) o pel seu representant que haurà d'adjuntar els poders notarials.
Ara bé, l'acte físic de presentació al registre el pot fer qualsevol persona que es farà càrrec de la citació del sol·licitant signant conforme la rep.
Si es presenta en els registres dels Serveis Territorials del Departament de Treball, Afers Socials i Famílies de forma immediata, rep la citació de la part sol·licitant.
Si es presenta en una altre registre o per correu, d'acord amb la legislació vigent, la citació de la part sol·licitant s'envia per correu certificat.
L'autoritat laboral ha d'autoritzar el treball de menors de 16 anys en espectacles públics.
L'empresa productora responsable de l'espectacle públic o rodatge presentarà la sol·licitud d'autorització adjuntant tota la documentació necessària, incloent l'autorització dels representants legals del/de la menor.
A l'empresa productora de l'espectable públic o rodatge.
(Assemblea General de les Nacions Unides de 20.11.89 – Instrument de Ratificació de 30.11.90)
(Turín 18.10.61 – Instrument de Ratificació de 29.04.80)
Els procediments administratius d'extinció de contractes de treball (acomiadament col·lectiu), de suspensió temporal de contractes de treball, o de reducció temporal de jornada, són aquells basats en causes econòmiques, tècniques, organitzatives, productives, o de força major.
La petició genèrica no és vàlida per a la presentació de les sol·licituds d'aquest tràmit.Aquest tràmit només es pot fer per internet (aquelles modalitats que ja estiguin en electrònic).
Aquest tràmit no està afectat per la suspensió de terminis i per tant es tramitarà d'acord amb el procediment habitual.
Es tracta de comunicar els desplaçaments temporals de treballadors/ores en el marc d'una prestació de serveis transnacional, per tal d'evitar discriminacions entre treballadors d'un Estat membre i els treballadors desplaçats a aquell Estat, i evitar la competència deslleial entre empreses.
L'autoritat laboral del territori on s'efectuaran els serveis posa en coneixement de la Inspecció de Treball i de l'Agència Tributària els desplaçaments comunicats.
A empresaris/àries d'empreses de la Unió Europea (UE) o de l'Espai Econòmic Europeu (EEE), o d'empreses d'Estats que hagin signat convenis internacionals que siguin d'aplicació, que efectuïn desplaçaments de treballadors en execució de contracte celebrat amb empresa que exerceix l'activitat a Catalunya, o desplaçament de treballadors a un centre de la pròpia empresa o del seu grup empresarial, o desplaçaments en el marc de l'activitat d'Empreses de Treball Temporal per a la posada a disposició de treballadors a una empresa usuària.
Permet que qualsevol organització sindical acreditada per al CME presenti escrits o peticions sobre les matèries objecte de la seva consideració, ja siguin de l'àmbit de la Sub-direcció General de Recursos Humans o de la Sub-direcció General de Prevenció de Riscos i Salut Laboral.
Aquest tràmit no es pot emprar per trametre les propostes de punts de l'ordre del dia del Consell de la Policia, el Comitè de Seguretat i Salut Laboral o de qualsevol altra comissió o grup conformats en el sí d'aquests òrgans.
Organitzacions sindicals del cos de Mossos d'Esquadra.
Amb el servei de mediació laboral s'ofereix resoldre aquelles situacions que, o bé siguin de conflicte o bé, puguin esdevenir-ne, i pretén potenciar la via de diàleg i la solució dels conflictes d'interessos.
La mediació és una tècnica específica amb una sèrie d'actes que procura millorar la comunicació entre les parts i pot facilitar la resolució de situacions de conflicte.
La persona mediadora pot fer propostes d'acord per tal de sotmetre-les a la consideració de les parts.
El procediment de conflicte col·lectiu permet donar solució a situacions conflictives que afectin a interessos generals dels treballadors/ores i que tractin sobre l'aplicació i interpretació d'una norma estatal, conveni col·lectiu, pacte o acord d'empresa, d'una decisió empresarial de caràcter col·lectiu, o d'una pràctica d'empresa, així com la impugnació de convenis col·lectius.
L'exercici del procediment de conflicte col·lectiu és incompatible amb el dret de vaga.
No obstant, declarada la vaga, els treballadors poden desistir d'aquesta i sotmetre's al procediment de conflicte col·lectiu.
Quan el procediment s'inicia a instància de l'empresari i els treballadors exerceixin el dret de vaga, se suspèn el procediment arxivant-se les actuacions.
El procés s'inicia mitjançant demanda dirigida al jutjat o a l'autoritat laboral i és requisit necessari per a la tramitació del procés l'intent de conciliació davant l'òrgan administratiu competent.
Als representants dels/de les treballadors/ores, per iniciativa pròpia o a instància d'aquests, i els representants dels empresaris, segons l'àmbit del conflicte.
La conciliació administrativa és el tràmit obligatori i previ abans de presentar una demanda judicial al jutjat social.
La seva finalitat és, precisament, evitar el procediment judicial.
Amb la presentació de la demanda al jutjat social s'ha d'acreditar l'intent de la conciliació administrativa prèvia mitjançant aportació del certificat de l'acta de conciliació.
Cal conciliació per a l'exercici de les accions següents: acomiadament, reclamació de quantitat, reconeixement de dret, sancions, etc.
Les excepcions del tràmit previ obligatori de la conciliació (segons l'article 64 de la Llei reguladora de la jurisdicció social) són: els processos que exigeixen reclamació prèvia en via administrativa, els que versen sobre Seguretat Social, els de vacances, els de matèria electoral, els d'impugnació de convenis col·lectius, els d'impugnació dels estatuts dels sindicats i les seves modificacions, els de tutela de llibertat sindical, els de mobilitat geogràfica, els de modificació substancial de les condicions de treball...
Hi ha dos procediments per tramitar els expedients de conciliació: l'ordinari i el ràpid.
Instrucció 12/2020, de 6 de juny, sobre la modalitat d'actes de conciliació amb acord formalitzats per via telemàtica i sobre l'aixecament de la suspensió dels actes de conciliació presencials
En la mesura en què és un requisit preprocessal obligatori i constitueix el primer esglaó del procediment laboral, el consell i l'acompanyament d'un professional pot contribuir favorablement en la resolució satisfactòria del conflicte.
És la comunicació del cessament temporal, col·lectiu i concertat de la prestació del treball, per part dels treballadors/ores, com a mesura de pressió per a la defensa dels seus interessos.
La convocatòria de la vaga s'ha de comunicar simultàniament per escrit, tant a l'empresa o, si escau, a les organitzacions empresarials, com a l'autoritat laboral.
La vaga no serà legal si no s'ha comunicat d'acord amb l'establert.
BOE núm. 99, publicat el 25/04/1981
Per a que una Empresa de Treball Temporal (ETT) pugui desenvolupar l'activitat de cessió temporal de treballadors contractats a empreses usuàries, és necessari que estigui degudament autoritzada per l'autoritat laboral corresponent.
L'autorització té eficàcia per a tot el territori estatal, sense límit de durada.
A empresaris/àries d'empreses de treball temporal.
Si el desplaçament transnacional s'efectua en el sector de la construcció i l'empresa que desplaça els treballadors no consta inscrita al Registre d'Empreses Acreditades (REA), a més de presentar la comunicació de desplaçament, haurà de sol·licitar la inscripció a l'esmentat Registre.
Un cop feta la inscripció, les comunicacions relatives a desplaçaments successius hauran d'incloure, juntament amb les dades legalment exigides, el número d'inscripció en el Registre d'Empreses Acreditades.
Anar al tràmit Registre d'Empreses Acreditades de Catalunya per poder contractar en el sector de la construcció (REA)
Es pot comunicar en qualsevol moment amb antelació al desplaçament.
L'obligació de comunicar és per a desplaçaments superiors a 8 dies (excepte els desplaçaments efectuats per ETT).
Quant als desplaçaments transnacionals que s'efectuïn en el sector de la construcció les empreses hauran de complir:
Nota: en el cas de desplaçar més de 10 treballadors s'haurà de presentar una altra comunicació.
El servei de mediació es pot sol·licitar en qualsevol moment.
La sol·licitud de mediació ha de contenir com a mínim la informació següent:
L'autoritat laboral comunicarà la interposició de la sol·licitud de mediació a la part demandada i citarà ambdues parts perquè compareguin a l'acte de mediació.
En la compareixença s'intentarà l'acord entre les parts.
Documentació que cal adjuntar al formulari de sol·licitud (tràmit per internet):
La denúncia ha de contenir com a mínim la informació següent:
És molt important que s'aporti tota aquesta informació a la denúncia per tal de saber, exactament, en quines condicions està treballant la persona denunciant.
És un requisit essencial perquè l'inspector/a pugui comprovar els fets més fàcilment.
La Inspecció de Treball no admetrà les denúncies anònimes, tampoc les fetes sense cap fonament, ni les referents a assumptes en coneixement d'un òrgan judicial.
Tothom té dret a posar una denúncia davant de la Inspecció de Treball, encara que no sigui treballador/a de l'empresa que es denuncia.
Denunciar les irregularitats que una persona pot patir en el seu centre de treball constitueix un exercici legítim del drets que té com a treballadora.
L'origen de la denúncia es tractarà sempre confidencialment.
En cas d'acomiadament, i amb independència de la denúncia a presentar, el/la denunciant ha d'interposar demanda davant la jurisdicció social, en el termini improrrogable de 20 dies hàbils des de la data de l'acomiadament.
Dins d'aquest mateix termini, com a requisit obligatori per interposar la demanda judicial, s'ha de sol·licitar la conciliació administrativa prèvia als Serveis Territorials del Departament de Treball, Afers Socials i Famílies.
Es pot presentar a les diferents inspeccions territorials de treball de Catalunya, així com a qualsevol oficina de Correus o punt de l'Administració Pública amb servei de registre.
La denúncia dona dret a la persona denunciant de ser informada sobre si s'inicia o no un procediment sancionador.
Tanmateix, la persona que denuncia no necessàriament esdevé persona interessada dins el procediment.
La sol·licitud de conflicte col·lectiu ha de contenir com a mínim la informació següent:
L'autoritat laboral comunicarà la interposició del conflicte col·lectiu a la part demandada i citarà ambdues parts perquè compareguin a l'acte de conciliació o mediació.
En la compareixença s'intentarà l'acord entre les parts.
L'acord tindrà la mateixa eficàcia que allò pactat en conveni col·lectiu.
L'actualització de la garantia s'ha de presentar en els tres primers mesos de l'any.
El tràmit d'actualització anual de les garanties financeres s'ha d'informar a través de la plataforma SIGETT, introduir la quantia de la massa salarial i incorporar còpia de la nova garantia.
Presencialment s'ha d'aportar a l'autoritat laboral corresponent en el termini de 3 dies hàbils a comptar des del moment en què s'ha informat a través de la plataforma SIGETT, el formulari normalitzat de declaració de massa salarial adjuntant la documentació acreditativa de la massa salarial i l'original del resguard de dipòsit de la Caixa General de Dipòsits (constituït segons model normalitzat), per a la seva verificació.
S'ha de sol·licitar abans de l'inici de l'activitat.
Vigència i abast de l'autorització
Els usuaris que vulguin registrar-se com a administradors d'una ETT hauran de realitzar un registre previ en el sistema, indicant les dades de l'ETT que vol administrar, adjuntant el poder de representació de l'empresa.
La validació d'aquest registre previ correspondrà a l'Autoritat Laboral competent.
Comporta l'autorització com a usuari de la plataforma SIGETT.
La sol·licitud d'autorització es realitza a través de la plataforma SIGETT (Sistema Integral de Gestión de Empresas de Trabajo Temporal), prèvia alta d'usuari en aquesta plataforma.
Una vegada l'ETT ha estat autoritzada ha de comunicar mensualment la relació de contractes de posada a disposició i qualsevol canvi que es produeixi (titularitat i domicili social, càrrecs de direcció o membres d'òrgans d'administració, obertura i tancament de nous centres de treball i cessament d'activitat), es realitzarà a través d'aquesta plataforma.
L'administració té un termini d'un mes per dictar i notificar la resolució.
Si transcorre aquest termini i no s'ha dictat resolució expressa, la sol·licitud s'entendrà estimada per silenci administratiu.
L'Administració resoldrà i notificarà la resolució al representant de l'empresa.
Contra aquesta resolució, que no exhaureix la via administrativa, es pot interposar un recurs d'alçada davant de l'òrgan superior del que va dictar la resolució, en el termini d'un mes, a comptar des de la recepció de la seva notificació.
Consulteu la informació al portal de Treball.
Es pot presentar per duplicat als Serveis Territorials del Departament, dependents de la demarcació territorial del centre de treball afectat, o a la Direcció General de Relacions Laborals, Treball Autònom, Seguretat i Salut Laboral, en el cas que l'expedient afecti a personal de centres empresarials en més d'una demarcació territorial.
L'empresa ha de comunicar l'inici del procediment d'acomiadament col·lectiu, de suspensió de contractes i de reducció de jornada a l'Autoritat Laboral, simultàniament a la comunicació de l'obertura del període de consultes als representants legals dels treballadors.
Documentació que cal adjuntar amb el formulari:
Documentació que cal adjuntar després del requeriment automàtic
En el formulari no es poden adjuntar fitxers de pes elevat (Mb), per tant, la resta de documentació caldrà adjuntar-la mitjançant " La meva Carpeta " (requeriment automàtic).
Les indicacions de com fer-ho es trobaran en el rebut de presentació del formulari.
El termini per adjuntar aquesta documentació és de 24 hores a partir de la presentació del formulari.
Instruccions sobre quina documentació cal adjuntar segons la causa
L'Autoritat Laboral competent informa dels mecanismes de garantia del procediment i ofereix els següents serveis: